নীল শুমচা
নীল শুমচা (বৈজ্ঞানিক নাম: Pitta cyanea) (ইংরেজি: Blue Pitta) বা আসমানি সুমচা Pittidae (পিট্টিডি) গোত্র বা পরিবারের অন্তর্গত Hydrornis (হাইড্রর্নিস) গণের এক প্রজাতির ছোট রঙচঙে বনচর পাখি। নীল শুমচার বৈজ্ঞানিক নামের অর্থ নীল শুমচা (তেলুগু: pitta = আদুরে; ল্যাটিন: cyanea = নীল)। সারা পৃথিবীতে প্রায় ১০ লাখ ২০ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এদের সংখ্যা সম্বন্ধে তেমন কিছু জানা যায় নি।